Presidensie ontken dat Mandela in ‘vegetatiewe toestand’ isPres. Zuma. Foto: GCIS Die nuusagentskap AFP het Donderdagaand berig die dokters wat Mandela behandel, het in hofdokumente gesê hy is in ŉ “permanente vegetatiewe toestand” en het sy familie aangeraai om die masjiene wat hom aan die lewe hou, af te skakel. “Die dokters ontken dat die oudpresident in ŉ vegetatiewe toestand is,” het Mac Maharaj, woordvoerder van die presidensie, laat Donderdagaand in ŉ verklaring gesê. “Ons bevestig ons vorige verklaring dat president Jacob Zuma Donderdagmiddag vir Mandela in die hospitaal besoek het en dat hy in ŉ kritieke maar stabiele toestand is.”